Tronhiems Adresse-Contoirs Efterretninger, 1777-03-07
Statuta For den Kongel. Danske Elephant-Orden, som Kong Christian V. har fornyet Ao. 1693 den 1 Decbr. Dongene i Danmark og Norge, eder allene, kaldes og forbliver denne ypperligste Ordens EnevoldsHerrer. 2. Riddere udi den ypperligste Orden, skulde være tredive i Tallet; under hvilket Tal Ordens-Herren eller hans Sønner ey ere medberignede, saasom de ere baarne Riddere af denne ypperligste Orden. 3. De som maae antages i denne ypperligste Ridder-Orden, skal være over sine tredive Aar; med mindre det er Ordens-Herrens Blodsforvantere, eller hans naturlige Sønner, hvilke maae antages derudi, naar de ere tyve Aar gamle. 4. De som antages i denne ypperligste Ridder-Orden skulle daglig bære paa deres høyere Side en Elephant af puurt Guld, hvid emailleret, havendes et Vagttaarn paa Ryggen og en Morrian med en Pil i Haanden, siddendes neden for Taarnet paa Halsen, og paa Siden et Kaars af Diamanter udi et blaadt Silke-Baand, som skal henge over deres venstre Axel, og skulde de bære paa den venstre Side af deres Kiortel for Brystet en af Sølv broderet, Stierne af 8 Straaler, og udi det middelste af Stiernen et bordyret SølvKørs udi en rød Fløyels Grund. 5. Udi Forsamlingens Høytid, naar Ridderne ere klædte i deres høytidelige Dragt, skulde de bære om deres Hals oven omkring Kappens Klappe, en Kiede, bestaaende af Elephanter og Vagt-Taarne af Guld; hver Elephant haver et blaat emailleret Dekken paa med Guldfryndser om; her paa staar et Latinsk D. af Guld, som betyder Dacia imellem tvende Elephanters Næser, som vende mod hinanden, hænger et Vagt=Taarn; saa ogsaa imellem 2de Elephanters Rumper, som og vender imod hinanden; og naar de bære bemeldte Kiede, da skal Ridder-Ordenen, udi en liden Kiede henge paa tvende Elephanters Næser midt for Brystet. 6. Ordens-Herrens Dragt er denne: En Trøye og opskjørtede Buxer af hvidt Sølv-Stykke, besadt i Sømmene med Guld-Snorer, Perlefarvede Silke-Strømper med Guld bordyrede Knæbaand, en Romansk Casqvet, overtrokken med sort Fløyel, med hvide Fiere paa og en sort Algrette, Ridder Kappen af carmoisin rødt Fløyel, under foret med hvidt udhugget Atlask; den skal have et langt Slæb og en breed Klappe oven omkring Halsen, dertil en Rand forned og runden om, altsammen af bemeldte udhuggede Atlask. Stiernen, som i den fierde Artikel om meldes, bør være dobbelt saa stor paa Kappen, som den ellers daglig paa Kiortelen bæres, og sættes paa den venstre Side deraf, forned fra Halsen henger 2de store Guldlitzer, som gaar ved til Jorden, med en Qvast paa hver Ende. Ligesaadan er alle de andre Ridderes Dragt, undtagen: a) At deres Trøye og Buxer er af hvidt Silke-Tobin med Guldblommer, udi. b) Paa Hatten bærer de hvide og røde Fiedre med en hvid Agrette. c) De 2de Litzer med Qvaster paa, som henger forned paa Halsen af deres Kapper, ere af Guld og carmoisin rødt Silke. d) Fyrstelige Personer, allene haver langt Sleb paa deres Kapper, men alle andre Riddere, deres Sleb er gandske kort. 7. Ordens=Brødrene skulde saalenge de leve, føre under deres eget Vaaben Ordenens Tegn, som er Elephanten, hengende enten i Ordens-Kieden eller i det blaae Baand, til et Kiendetegn for alle Mand, at de ere Brødre af Ordenen. 8. Alle de, som i denne ypperligste Orden antages, skulle være forbundne til at forfægte Ordens=Herren Kongen i Dannemark og Norge, Hans Høyheder, Respect og Herredømme, til at forsvare Guds Ords Tienere og den sande Evangeliske Religion, at antage sig de fattige Enker og Faderløse, og at giøre og befordre alt det, som kan geraade til Guds Ære og denne ypperligste Ordens Værdighed, og at efterkomme disse Ordens Stiftelser i alle deres Ord, Clausuler og Puncter. 9. Enhver Ordens Broder skal, saasnart han i Ordenen er antagen, meddeles under Ordens=Herrens Haand- og Ordenens Seigl et aabent Ridder Brev paa Latin, til et Beviis paa hvad Tiid han i Ordenen er antagen. 10. Der skal være et Ordens-Seigl. paa hvis eene Side skal staae Ordens Herrens, Kongen af Dannemark og Norge, Hans Vaaben, og om Faabenet være bundet Ridder=Baandet, paa hvilket Ordens-Kieden ligger, hvorfra allernederst ved Vaabenet henger Elephanten med sin Rustning. Paa den anden Side staaer en Elephant, ligesom udi den fierde Articel er beskreven, staaendes paa en grøn Grund: oven ved Taarnet staar Ordenens Tanke-Sprog, som er: Magnanimi Pretium. Og runden om i den yderste Kant staar disse Ord: Magnum Sigillum NobilissimiOrdines Elephantimme. Samme Seigl skal trykkes udi rødt Vox, indsluttet udi en rund Elfenbeens Ædske, som skal henge i en Snor af Guld og carmoisin rødt Silke.